6929 



ΕΦΗΜΕΡΙΙ ΤΗΣ ΚΥΒΕΡΝΗΕΕΠΐ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
27 ΝΟΕΜΒΡΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΙ ΦΥΛΛΟΥ 

707 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής «Κρυονε- 
ρίου» του Δήμου Συκεών (Θεσσαλονίκης).1 

Έγκριση πολεοδομικής μελέτης περιοχών «ΓΙροάστειο» 

. ■ και βορειοδυτικά του Εθνικού Σταδίου του Δήμου Δρά¬ 
μας (Ν. Δράμας). . ;....... 2 


ΠΟΛΕΟΔΟΜΙΑ 

1 - ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης της περιοχής «Κρυονερίου» 

του Δήμου Συκεών (Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

■1. Τις διατάξεις του Ν. 1337/1983· (ΦΕΚ 33/Α) και 
ειδικότερα τα άρθρα 6 (παρ. 1, 4, 5 και 6), 7 (παρ. 1, 2, 4 
και 5) και 43 (παρ. 10) αυτού, όπως τροποποιήθηκε με το 
Ν. 1512/1985 (ΦΕΚ 4/Α). 

2. Τις διατάξεις του Ν.Δ. της 17.7.1923 όπως μετα¬ 
γενέστερα τροποποιήθηκαν και συμπληρώθηκαν και ειδι¬ 
κότερα το άρθρο 3. 

3. Τις διατάξεις του Ν. 1558/1983 (ΦΕΚ 137/Α). 

4. Την 75724/1151/30.12.1983 κοινή απόφαση των 
Υπουργών Προεδρίας της Κυβερνήσεως και Χωροταξίας, 
Οικισμού και Περιβάλλοντος (ΦΕΚ 767 Β) και ειδικότερα 
τα άρθρα 4 και 5. 

5. Γην 26249/926/1985 απόφαση του Υπουργού Χωρο¬ 
ταξίας, Οικισμού και Περιβάλλοντος «Κίνηση της διαδι¬ 
κασίας σύνταξης του Γενικού Πολεοδομικού Σχεδίου του 
Πολεοδομικού Συγκροτήματος Θεσσαλονίκης» (ΦΕΚ 323 Δ/ 
16.7.1985). 

6. Την 50181/1902/1985 απόφαση του Υπουργού Χωρο- 
ταξίας, Οικισμού και Περιβάλλοντος «Χαρακτηρισμός ως 
πυκνοδομημένου τμήματος της περιοχής «Κρυονερίου» του 
Δήμου Συκεών (Θεσσαλονίκης).» 

7. Την 58060/2441/26.8.85 απόφαση του Υπουργού 
Περιβάλλοντος, Χωροταξίας και Δημοσίων Έργων -«Έγ¬ 


κριση πολεοδομικής προμελέτης της π λεοδομικής ενότητας 
του Δήμου Συκεών (Ν. Θεσ/νίκης)». 

8. Τις 104/85 και 138/85 γνωμοδοτήσεις του δημοτικού 
Συμβουλίου Δήμου Συκεών. 

9. Την 128/1985 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος Νομού Θεσσοιλο νίκης. 

10. Τις 644/1985 και 758/1985 γνωμοδοτήσεις του 
Συμβουλίου της Επικράτειας, με πρόταση του Υπουργού 
Περιβάλλοντος, Χωροταξίας και Δημοσίων Έργων, απο¬ 
φασίζουμε : 

Άρθρο 1. 

• Εγκρίνεται το πολεοδομικό σχέδιο της περιοχής «Κρυο¬ 
νερίου» του ΔήμοΙ) Συκεών που το μεγαλύτερο τμήμα της 
έχει χαρακτηρισθεί ως πυκνοδομημένο με την 50181/1902/ 
1935 απόφαση του Υπουργού Χωροταξίας, Οικισμού και 
Περιβάλλοντος «Χαρακτηρισμός ως πυκνοδομημένου τμή¬ 
ματος· της περιοχής Κρυονερίου του Δήμου Συκεών (Θεσ¬ 
σαλονίκης)» με τον καθορισμό οικοδομήσιμων χώρων, πεζο¬ 
δρόμων, κοινοχρήστων χώρων, χώρων νηπιαγωγείου, χώρου 
δημοτικού σχολείου και χώρου πνευματικού κέντρου, όπως 
οι ρυθμίσεις αυτές φαίνονται στα χρωματισμένα τέσσερα 
(4) σχετικά πρωτότυπα διαγράμματα σε κλίμακα 1 : 1000 
που έχουν θεωρηθεί από τον Προϊστάμενο της Διεύθυνσης 
Πολεοδομικών Εφαρμογών με την 63106/1985 πράξη του 
και που συνοπτικά τους αντίτυπα δημοσιεύονται με το παρόν 
διάταγμα. 

Άρθρο 2. 

Εγκρίνεται ο πολεοδομικός κανονισμός της περιοχής 
«Κρυονερίου» του Δήμου Συκεών (Θεσ/νίκης) της οποίας 
το πολ,εοδομικό σχέδιο εγκρίνεται με το άρθρο 1 του παρόντος 
όπως στα επόμενα άρθρα. 

' Αρθρο 3. 

Στους οικοδομήσιμους χώρους που χαρακτηρίζονται στα 
διαγράμματα με το στοιχείο Ο.Τ. επιτρέπεται η ανέγερση 
μόνο κατοικιών και καταστημάτων για την εξυπηρέτηση 
των καθημερινών αναγκών της περιοχής (γαλακτοπωλεία, 
καφενεία, καταστήματα ψιλικών κ.λ.π.). 

Άρθρο 4. 

Στην πρόσοψη των οικοπέδων οικοδομημένων ή μη επι¬ 
βάλλεται προκήπιο πλάτους δύο (2).'τριών (3) και τεσ¬ 
σάρων (4) μέτρων, όπως φαίνεται στα ίδια διαγράμματα. 

Άρθρο 5. 

Τα ελάχιστα όρια εμβαδού και διαστάσεων καθώς και οι 
όροι και περιορισμοί δόμησης των οικοπέδων ορίζονται κατά 
τομείς Α και Β ως εξής : ’ 

Τομέας Α : 

1. Οικοδομικό σύστημα :.το πανταχόθεν ελεύθερο. 

2. Ελάχιστο πρόσωπο : δέκα πέντε (15) μέτρα. 

Ελάχιστο βάθος : είκοσι πέντε (25) μέτρα. 

Ελάχιστον εμβαδόν : τετρακόσια (400) τέτρ. μέτρα. 

3. Μέγιστο ποσοστό κάλυψης των οικοπέδων σαράντα 
τοις εκατό (40%) της επιφανείας τους. 

4. Συντελεστής δόμησης οκτώ δέκατα (0,8). 

5. Μέγιστος επιτρεπόμενος αριθμός ορόφων των κτιρίων 
δύο (2) ανεξαρτήτως πλάτους οδού με μέγιστο ύψος αυτών 
οκτώ (8) μέτρα το οποίο προσαυξάνεται μέχρι ενάμισυ 
μέτρο (1,50) σε περίπτωση κατασκευής στέγης. 

6. Απαγορεύεται η κατασκευή κτιρίων σε υποστηλώματα 

(ΡΙΕΟΤΙ8). 

Τομέας Β : (πυκνοδομημένο τμήμα) : 

1. Οικοδομικό σύστημα : των πτερύγων^ 

2. Ελάχιστο πρόσωπο : δέκα (10) μέτρα. 

Ελάχιστο βάθος : δέκα πέντε (15) μέτρα. 

Ελάχιστο εμβαδόν : διακόσια πενήντα (250) τετρ. μέτρα. 

3. Κατά παρέκκλιση της προηγούμενης παραγράφου 
θεωρούνται άρτια και οικοδομήσιμα τα οικόπεδα τα οποία : 
α) κατά τη δημοσίευση του παρόντος Διατάγματος έχουν : 

Ελάχιστο πρόσωπο : επτά (7) μέτρα. 

Ελάχιστο βάθος : οκτώ (8) μέτρα. 

Ελάχιστο εμβαδόν : εκατό (100) τετρ. μέτρα. 

β) Δημιουργούνται μετά την οριστική πράξη εφαρμογής 
της πολεοδομικής μελέτης και προέρχονται από τις εισφο¬ 
ρές σε γη σύμφωνα με το άρθρο 8 του Ν. 1337/1983 με όποιες 
διαστάσεις έχουν. _ ·. 

4. Μέγιστο ποσοστό κάλυψης των οικοπέδων εξήντα τοις 
εκατό (60%) της επιφανείας τους. 

•5. Κατά παρέκκλιση της προηγούμενης παραγράφου επι¬ 
τρέπεται η δόμηση στο οικόπεδο με υπέρβαση του ποσοστού 
κάλυψης ύστερα από έγκριση της αρμόδιας Επιτροπής Ενασ- 
κήσεως Αρχιτεκτονικού Ελέγχου (Ε.Ε.Α.Ε.), η οποία λαμ¬ 
βάνει υπόψη σε κάθε περίπτωσή τα ειδικά πολεοδομικά και 
περιβα/λοντικά κριτήρια. , 

6. Συντελεστής δόμησης οκτώ δέκατα (0,8). 

7. Κατά παρέκκλιση των ,διατάξεων των προηγούμενων 
παραγράφων 4 και 6 ορίζεται συντελεστής δόμησης 1,40 για 
οικόπεδα που υπήρχαν στις 10.3.82 και έχουν εμβαδόν μι¬ 
κρότερο των εκατόν πενήντα (150) τετρ. μέτρων αφού α- 
φαιρεθεί το εμβαδόν της εισφοράς σε γή, εφόσον η συνολική 
επιφάνεια των ορόφων δεν υπερβαίνει τα εκατόν είκοσι (120) 
τετρ. μέτρα. Για τα οικόπεδα αυτά έχει εφαρμογή η διά¬ 
ταξη της παρ. 5 του παρόντος.,. 

• 8. Μέγιστος επιτρεπόμενος αριθμός ορόφων των κτιρίων 
δύο (2) με μέγιστο ύψος αυτών οκτώ (8) μέτρα, το οποίο 
σε περίπτωση κατασκευής στέγης προσαυξάνεται μέχρι ενά¬ 
μισυ (1,50) μέτρο. 

Λόγω κλίσης του εδάφους το μέγιστο ύψος του κτιρίου 
μετρούμενο από το χαμηλότερο σημείο αυτού δεν επιτρέ¬ 


πεται να υπερβαίνει τα έντεκα (11) μέτρα, στα οποία συνυ¬ 
πολογίζεται και το ύψος της στέγης. 

9. Απαγορεύεται η κατασκευή κτιρίων σε υποστηλώματα 

(ΡΙΕΟΤΙ5). 

10. Ως προς τους λοιπούς όρους και περιορισμούς δόμησης 
έχουν εφαρμογή οι διατάξεις του Ν.Δ. 8/1973 (ΦΕΚ 363/Α) 
που ισχύουν για το πανταχόθεν ελεύθερο σύστημα. 

Άρθρο 6. 

Οι όροι και περιορισμοί δόμησης των κτιρίων που ανε- 
γείρονται στους κοινωφελείς χώρους καθορίζονται ως εξής : 

Χώροι νηπιαγωγείου : 

1. Μέγιστο ποσοστό κάλυψης πενήντα τοις εκατό (50%) 
της επιφανείας κάθε χώρου. 

<■ 2. Συντελεστής δόμησης οκτώ δέκατα (0,8). 

3. Μέγ'ιστός' επιτρεπόμενος αριθμός ορόφων των κτιρίων 
δύο (2) με μέγιστο ύψος αυτών οκτώ (8) μέτρα. 

4. Η ελάχιστη απόσταση τών κτιρίων από τις ρυμοτομικές 

γραμμές και τα όρια του οικοπέδου ορίζεται σε τέσσερα (4) 
μέτρα. μ 

Χώρος δημοτικού σχολείου : 

1. Μέγιστο ποσοστό κάλυψης σαράντα τοις εκατό (40%) 
της επιφανείας του χώρου. 

2. Συντελεστής δόμησης οκτώ δέκατα (0,8). , : 

3. Μέγιστος επιτρεπόμενος αριθμός ορόφων του κτιρίου 
δύο (2), με μέγιστο ύψος αυτού δέκα (10). μέτρα. 

4. Η ελάχιστη απόσταση του κτιρίου από τις ρυμοτομικές 
γραμμές ορίζεται σε τέσσερα (4) μέτρα. 

Χώρος πνευματικού κέντρου : ·.. 

1. Μέγιστο ποσοστό κάλυψης πενήντα τοις εκατό (50%)' 
της επιφανείας του χώρου. 

2. Συντελεστής δόμησης οκτώ δέκατα (0,8). 

3. Μέγιστος επιτρεπόμενος αριθμός ορόφων του κτιρίου 
δύο (2), με ελάχιστο ύψος αυτού έντεκα (11) μέτρα. 

4. Η ελάχιστη απόσταση τόυ κτιρίου από τις ρυμοτομικές 
γραμμές ορίζεται σε τέσσερα (4) μέτρα. 

Άρθρο 7. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και εκτέλεση του παρό¬ 
ντος Διατάγματος. · 

Αθήνα, 24 Οκτωβρίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ ΧΠΡΟΤΑΞΙΑΣ ΚΑΙ ΔΗΜ. ΕΡΓΠΝ 

ΕΥΑΓΓΕΛΟΣ ΚΟΥΛΟΥΜΠΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


6931 

Έγκριση πολεοδομικής μελέτης περιοχών «Προάστειο» και 

Βορειοδυτικά του Εθνικού Σταδίου του δήμου Δράμας 

Ν. Δράμας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 1337/1983 (ΦΕΚ 33/Α) και ειδι¬ 
κότερα τα άρθρα 6 (παρ. 1,4,5 και 6) 7 (παρ. 1,2,4 και 5) 
και 43 (παρ. 10) όπως μεταγενέστερα τροποποιήθηκαν με 
το Ν. 1512/85 (ΦΕΚ 4/Λ). 

2. Τις διατάξεις του Ν.Δ. της 17.7.1923, όπως μεταγε¬ 
νέστερα τροποποιήθηκαν και συμπληρώθηκαν και ειδικό¬ 
τερα το άρθρο 3. 

3. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/)και ειδικότερα το άρθρο 
23. 

4. Την υπ’ αριθ. 16192/487/27.2 ν 85 απόφαση του Υπουρ- 
γού Χωροταξίας, Οικισμού και Περιβάλλοστος «Κίνηση της 
διαδικασίας σύνταξης του Γενικού Πολιοδομικού Σχεδίου 
Δράμας» (ΦΕΚ 145/Δ). 

5. Την υπ’ αριθ. 62607/1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση 
πολεοδομικής προμελέτης της πολεοδομικής ενότητας που 
βρίσκεται βορειοδυτικά του Εθνικού Σταδίου του δήμου Δρά¬ 
μας- (Ν. Δράμας). 

6. Την υπ’ αριθ. 62608/1985 απόφαση του .Υπουργού 
Περιβάλλοντος, Χωροταξίας και Δημοσίων έργων «Χαρα¬ 
κτηρισμός ως πυκνοδομημένων των. περιοχών «Προάστειο» 
και βορειοδυτικά του Εθνικού Σταδίου του Δήμου Δράμας 
(Ν. Δράμας)». 

7. Τις υπ’αριθ. 17/84,140/85 και 141/85 γνωμοδοτήσεις 
του Δημοτικού Συμβουλίου Δράμας. 

8. Την υπ’ αριθ. 5/1985 γνωμοδότηση του Συμβουλίου 
Χωροταξίας, Οικισμού και Περιβάλλοντος νομού Δράμας. 

9. Την υπ’ αριθ. 796/1985 γνωμοδότηση του Συμβουλίου 
της Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε : 

Άρθρο 1. 

Εγκρίνεται το πολεοδομικό σχέδιο των περιοχών «Προά- 
στειο» και βορειοδυτικά του Εθνικού Σταδίου, που στο 
μεγαλύτερο τμήμα τους έχει χαρακτηρισθεί ως πυκνοδομη- 
μένο με την υπ’ αριθ. 62608/1985 απόφαση τού Υπουργού 
Περιβάλλοντος, Χωροταξίας και Δημοσίων Έργων με τον 
' καθορισμό οικοδομήσιμων χώρων υπό στοιχείο Ο.Τ. κοι-' 
νοχρήστων χώρων - πάρκων, κοινοχρήστων χώρων - παιδικής 
χαράς, κοινοχρήστων χώρων - παιδικής γωνιάς, χώρων παι¬ 
δικής χαράς, χώρων παιδικής γωνιάς, κοινοχρήστου χώρου- 
πλατείας, κοινοχρήστου χώρου - πλατείας ΕθνικήςΑντίστασης 
χώρων νηπιαγωγείου, χώρου πρόνοιας - βρεφονηπιακού στα- 
θμού, χώρων βρεφονηπιακού σταθμού, χώρων δημοτικών 
σχολείων, χώρου πολιτιστικής στέγης, χώρου πολιτιστικών 
λειτουργιών, χώρων εκκλησίας, χώρου γηπέδου, χώρου Γυ¬ 
μνάσιου - Λυκείου και πεζοδρόμων, όπως οι ρυθμίσεις αυτές 
φαίνονται στα χρωματιστμένα σχετικά δύο (2) πρωτότυπα 
διαγράμματα σε κλίμαλα 1 :1000 που θεωρήθηκαν από 
τον Προϊστάμενο της Διεύθυνσης Πολεοδομικών Εφαρμογών 
με την υπ’ αριθ. 71222/1985 πράξη του και που συνοπτικά 
τους αντίτυπα δημοσιεύονται με το παρόν διάταγμα. 

Άρθρο 2. ’ 

Εγκρίνεται ο πολεοδομικός κανονισμός των περιοχών. 
«Προάστειο» και βορειοδυτικά του Εθνικού Σταδίου του δή¬ 
μου Δράμας των οποίων το πολεοδομικό σχέδιο εγκρίνεται 
με το άρθρο 1 του παρόντος διατάγματος. 


Άρθρο 3. 

Λ. Περιοχή Προάστειο. 

1. Στους οικοδομήσιμους χώρους που χαρακτηρίζονται 
με το στοιχείο Α επιτρέπονται χρήσεις,κατοικίας και εμπορι¬ 
κών καταστημάτων που εξυπηρετούν τις καθημερινές ανάγκες 
της περιοχής. 

» 

Επίσης στο ισόγειο των κτιρίων επιτρέπεται η δημιουργία 
καταστημάτων, χρήσεων αναψυχής, γραφείων. 

2. Στους λοιπούς οικοδομήσιμους χώρους επιτρέπονται 
χρήσεις κατοικίας και εμπορικών καταστημάτων που εξυπη- 

' ρετούν τις καθημερινές ανάγκες της περιοχής. 

Β. Περιοχή βορειοδυτικά του Εθνικού Σταδίου 

1. Στους οικοδομήσιμους χώρους που χαρακτηρίζονται 
• με το στοιχείο Α επιτρέπεται η χρήση Γενικής Κατοικίας 

όπως προσδιορίζεται από το άρθρο 5 παρ. 1 του Π.Δ. 81 /1980 
(ΦΕΚ27/Α). ... 

2. Στους λοιπούς οικοδομήσιμους χώρους επιτρέπεται η 
χρήση Αμιγούς Κατοικίας όπως προσδιορίζεται από το 
άρθρο 4 παρ. 1 του ως άνω Π. Δ/τος 81/1980. 

Άρθρο 4. 

Στο πρόσωπο των οικοπέδων οικοδομημένων ή μη που 
βρίσκονται στις περιοχές των οποίων το Πολεοδομικό σχέδιο 
εγκρίνεται με το άρθρο 1 του παρόντος επιβάλλεται προκήπιο 
πλάτους πέντε (5) και τρία (3) μέτρα, όπως φαίνεται στα 
ίδια διαγράμματα. 

Άρθρο 5. 

·, Τα ελάχιστα όρια εμβαδκύ και διαστάσεων και οι λοιποί 
όροι και περιορισμοί δόμησης των οικοπέδων της περιοχής 
«Προάστεια» ορίζονται ως εξής : 

1. Οικοδομικό σύστημα : των πτερύγων. 

2. Ελάχιστο πρόσωπο : δέκα τέσσερα (14) μέτρα. 

Ελάχιστο βάθος : δέκα οκτώ (18) μέτρα. 

Ελάχιστο εμβαδόν : τριακόσια πενήντα (350) τ. μέτρα. 

3. Κατά παρέκκλιση της προηγούμενης παραγράφου θεω¬ 
ρούνται άρτια και οικοδομήσιμα τα οικόπεδα που υφίστανται 
κατά την 10.3.1982 ημερομηνία που καθορίζεται με την 
παρ. 5 του άρθρου 8 του ν.1337/1983 εφόσον έχουν : 

Ελάχιστο πρόσωπο : οκτώ (8) μέτρα. 

Ελάχιστο βάθος : δώδεκα (12) μέτρα. 

Ελάχιστο εμβαδόν : εκατόν πενήντα (150) τετρ. μέτρα. 

4. Επίσης θεωρούνται άρτια και οικοδομήσιμα τα οικό¬ 
πεδα που υφίστανται κατά την 10.3.82 και τα οποία απο- 
μειούνται κατά την εφαρμογή της μελέτης του άρθρου 1 
του παρόντος εφόσον έχουν τα ελάχιμτα όρια αρτιότητας 
που προβλέπονται από την προηγούμενη παράγραφο 3. 

5. Μέγιστο ποσοστό κάλυψης των οικοπέδων εξήντα τοις 
εκατό (60 %) της επιφάνειας τους. 

6. Συντελεστής δόμησης .οκτώ δέκατα (0,8). 

7. Μέγιστος επιτρεπόμενος αριθμός ορόφων των κτιρίων 
δύο (2) με μέγιστο ύψος αυτών επτά και μισό (7,50) 
μέτρα προσαυξανόμενο κατά ένα μέτρο και δύο δέκατα του 
μέτρου (1,2) σε περίπτωση κατασκευής στέγης. 

8. Τα ανεγερθησόμενα κτίρια στους χώρους του νηπιαγω¬ 
γείου και του βρεφονηπιακού σταθμού πρέπει να απέχουν 
από τις ρυμοτομικές γραμμές τουλάχιστον δύο (2) μέτρα. 

Άρθρο 6. 

Τα ελάχιστα όρια εμβαδού και διαστάσεων και οι λοιποί 
όροι και περιορισμοί δόμησης των οικοπέδων της περιοχής 
βορειοδυτικά του Εθνικού Σταδίου ορίζονται κατά τομείς 
Α και Β όπως αυτοί φαίνονται με κόκκινη διακεκομμένη 
γραμμή στο σχετικό διάγραμμα της περιοχής ως εξής : 

Α. Τομέας Α 

1. Οικοδομικό σύστημα : των πτερύγων 

.2. Ελάχιστο πρόσωπο: δέκα τέσσερα (14) μέτρα 

Ελάχιστο βάθος : δέκα οκτώ (18) μέτρα 

Ελάχιστο εμβαδόν : τριακόσια πενήντα (350) τετρ. μέτρ. 

3. Κατά παρέκκλιση από τη προηγούμενη παράγραφο 
θεωρούνται άρτια και οικοδομήσιμα τα οικόπεδα με όποιες 
διαστάσεις έχουν κατά τη δημοσίευση του παρόντος διατάγ¬ 
ματος. 

4. Μέγιστο ποσοστό κάλυψης των οικοπέδων εξήντα τοις 
εκατό (60 %) της επιφάνειας τους. 

5. "Συντελεστής δόμησης οκτώ δέκατα (0,8). 

6. Κατά παρέκκλιση από τις διατάξεις των προηγουμέ¬ 
νων παραγράφων 4 και 5 ορίζεται συντελεστής δόμησης 
1,20 "και μέγιστη επιτρεπόμενη κάλυψη 70 % για οικόπεδα 
που υπάρχουν στις 10.3.1982 και έχουν εμβαδό μικρότερο 
από 150 μ2 αφού αφαιρεθεί το εμβαδόν της εισφοράς σε 
γη, εφόσον η συνολική επιφάνεια ορόφων των κτιρίων δεν 
υπερβαίνει τα 120 τ.μ. 

7. Μέγιστος επιτρεπόμενος αριθμός ορόφων των κριρίων 
δύο (2) με μέγιστο ύψος αυτών επτά και μισό (7,5) μέτρα 
προσαυξανόμενο κατά ένα μέτρο και δύο δέκατα (1,2) του 
μέτρου σε περίπτωση κατασκευής στέγης. 


Β. Τομέας Β 

1. Οικοδομικό σύστημα : των πτερύγων 

2. Ελάχιστο πρόσωπο : δέκα τέσσερα (14) μέτρα 

Ελάχιστο βάθος : δέκα οκτώ (18) μέτρα 

Ελάχιστο εμβαδόν : τριακόσια πενήντα (350) τετρ. μέτρα 

3. Μέγιστο ποσοστό κάλυψης των οικοπέδων εξήντα τοις 
εκατό (60 %) της επιφάνειας τους. 

4. Συντελεστής δόμησης επτά δέκατα (0,7) 

5. Μέγιστος επιτρεπόμενος αριθμός ορόφων των κτιρίων 
δύο (2) με μέγιστο ύψος αυτών επτά και μισό (7,5) μέτρα 
προσαυξανόμενο κατά ένα μέτρο και δύο δέκατα (1,2) του 
μέτρου σε περίπτωση κατασκευής στέγης. 

Γ. Τα ανεγερθησόμενα κτίρια στους "χώρους του νηπια¬ 
γωγείου και του βρεφονηπιακού σταθμού πρέπει να απέχουν 
από τις ρυμοτομικές γραμμές τουλάχιστον δύο (2) μέτρα. 

; Άρθρο 7. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

; Στον Υπουργό Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και,εκτέλεση του παρό¬ 
ντος πιατάγματος. 

Αθήνα, 12 Νοεμβρίου 1985 

ο; ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΙ ΠΕΡΙΒΑΛΛΟΝΤΟΣ ΧΠΡΟΤΑΞΙΑΣ' ΚΑΙ ΔΗ Μ. ΕΡΓΩΝ 

ΕΥ ΑΓΓΕΛΟΙ ΚΟΥΛΟΥΜΠΗΧ 



,Ί 

